nickbes/lawsofisrael huggingface dataset:
חוק הגנת הסביבה (ייעול הליכי רישוי סביבתי) (תיקוני חקיקה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2024-09-01T00:00:00
פרסום: ספר החוקים, 16/04/2024, מס' חוברת 3208, עמ' 798
שמות קודמים:
Name: הצעת חוק הגנת הסביבה (יעול הליכי רישוי סביבתי) (תיקוני חקיקה), התשפ"ד-2024
Value: בקריאה השנייה והשלישית
Name: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023
Value: בקריאה הראשונה
תקציר:
מטרת החוק להביא לרפורמה כוללת במשטר הרישוי הנוהג של מפעלים ועסקים שהם בעלי פוטנציאל לגרימת מפגעים וסיכונים לבריאות הציבור ולסביבה , זאת באמצעות תיקון מקיף לחוק אויר נקי התשס"ח - 2008 ולחוק החמרים המסוכנים התשנ"ג - 1993 החוק קובע הסדר לקבלת היתר אחוד לפיו יידרשו מפעלים או עסקים להחזיק באחד מתוך שני היתרים, לפי סוג  הפעילות המבוצעת בהם – היתר פליטה אחוד מכוח חוק אוויר נקי או היתר רעלים אחוד מכוח חוק החמרים המסוכנים. ההיתר האחוד יחליף את הצורך בקבלת כמה סוגי היתרים כפי שנדרש במצב הקיים ערב חקיקת החוק, והוא יכלול  תנאים המסדירים את כלל ההשפעות של העיסוק טעון ההיתר על בריאות הציבור והסביבה בהיבטים של צמצום פליטות וזיהום לאוויר, לקרקע ולמים, להגנה על בריאות הציבור ולמניעת מפגעים ומטרדים לסביבה. קביעת התנאים בהיתרים תיעשה מתוך בחינת מכלול ההשפעות הסביבתיות של העיסוק ותוך איזון ביניהן.

עיקרון מרכזי נוסף בחוק קובע כי הליכי הרישוי ובכללם אופן הגשת הבקשה להיתר והתנאים שיקבעו בו, וכן תקנות שייקבעו מכוח החוק  ייעשו ככלל  בהתאם לאסדרה המקובלת באיחוד האירופי,  ולסטנדרטים המקובלים הקבועים בה, זאת בהתאם להנחיות שיפרסם בעניין המשרד להגנת הסביבה.. 

לעניין תיקון חוק החמרים המסוכנים כולל החוק גם תיקונים משמעותיים להוראות החוק הקיים שהיה צורך בעדכונן. בנוסף, במסגרת תיקון זה  סווגו מחדש סוגי הפעילויות שטעונות היתר רעלים לפי החוק, גם כן בהתאם לאסדרה האירופית, כך שנקבעו בו שני סוגי היתרי רעלים (היתר רעלים א' ו-ב') וכן נקבע פטור מהיתר לחלק מהפעילויות הטעונות היתר כיום. עוד נקבע כי תוקף היתרי הרעלים יוארך משמעותית ויעמוד על עשר שנים.

עוד נקבעו בחוק הוראות מעבר, לפיהן תיושם הרפורמה באופן הדרגתי עד להחלתה על כלל סוגי העיסוקים המוסדרים בחוק.
חוק יום לציון אירועי הפרהוד, התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החינוך התרבות והספורט
יוזמים: אופיר כץ
תחילה: 2024-07-07T00:00:00
פרסום: ספר החוקים, 07/07/2024, מס' חוברת 3242, עמ' 1060
שמות קודמים:
Name: הצעת חוק יום לציון אירועי הפרהוד, התשפ"ד–2024
Value: בקריאה הראשונה
Name: הצעת חוק יום לציון אירועי הפרהוד, התשפ"ג-2022
Value: בדיון המוקדם
תקציר:
נקבע בחוק יום לציון אירועי הפרהוד, הפרעות שהתחוללו ביהודי בגדד בחג השבועות של שנת 1941, אשר יחול מדי שנה ביום החול הראשון שלאחר חג השבועות ואסרו חג. יום זה יצויין בטקס מרכזי לפי החלטת השר לשוויון חברתי וקידום מעמד האישה ובהתייעצות עם שר המורשת, בדיון מיוחד במליאת הכנסת וכן במוסדות החינוך ככל שיחליט על כך שר החינוך.
חוק התקשורת (בזק ושידורים) (תיקון מס' 78), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: אלי דלל, אופיר כץ, דני דנון, חנוך דב מלביצקי, יבגני סובה, אלון שוסטר
תחילה: 2024-07-04T00:00:00
פרסום: ספר החוקים, 04/07/2024, מס' חוברת 3238, עמ' 1042
שמות קודמים:
Name: הצעת חוק התקשורת (בזק ושידורים) (תיקון מס' 78), התשפ"ד–2024
Value: בקריאה השנייה והשלישית
Name: הצעת חוק התקשורת (בזק ושידורים) (תיקון מס' 78) (תחנת חובבים בבית משותף), התשפ"ד–2024
Value: בקריאה הראשונה
Name: הצעת חוק המקרקעין (תיקון - מיתקן של חובב רדיו בבתים משותפים), התשפ"ג-2023
Value: בדיון המוקדם
תקציר:
נקבע כי בעל דירה יהיה רשאי להתקין במקום סביר בגג הבית המשותף שהוא רכוש משותף מתקן של חובב רדיו, בתנאים המנוים בהצעת החוק ובתנאי שלא הובעה התנגדות בכתב מצד רוב הדיירים בבית המשותף להתקנה או בתנאי שהמפקח לא אסר את ההתקנה לאחר בחינת פנייה של אחד מדיירי הבניין. בהתאם לכך נקבע כי ההתקנה והתחזוקה תהיה על חשבונו של הדייר המתקין ויהיה עליו להסיר את המיתקן  בנסיבות הקבועות בחוק.
חוק הרשויות המקומיות (ריבית והפרשי הצמדה על תשלומי חובה) (תיקון מס' 3), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: ארז מלול, יונתן מישרקי
תחילה: 2025-01-01T00:00:00
פרסום: ספר החוקים, 04/07/2024, מס' חוברת 3237, עמ' 1040
שמות קודמים:
Name: הצעת חוק הרשויות המקומיות (ריבית והפרשי והצמדה על תשלומי חובה) (תיקון מס' 3), התשפ"ד–2024
Value: בקריאה השנייה והשלישית
Name: הצעת חוק לתיקון פקודת העיריות (מס' 158) (השבת עודפי גבייה של ארנונה), התשפ"ד–2024
Value: בקריאה הראשונה
Name: הצעת חוק לתיקון פקודת העיריות (השבת עודפי גבייה), התשפ"ג-2023
Value: בדיון המוקדם
תקציר:
נקבע שבמקרה בו אדם הודיע לרשות המקומית כי חדל להיות מחזיק או בעלים בנכס ונגבו ממנו שיעורי תשלומי חובה עודפים, העירייה תשיב את תשלום היתר ששולם באופן יזום לאדם בתוך 30 ימים ממסירת ההודעה. בנוסף נקבע כי 10 ימים לאחר מסירת ההודעה על העזיבה, יראו בה כהודאה בכתב לפי הכתוב בסעיף 6(א), ההוראה לא תחול אם הרשות ביקשה ממוסר ההודעה פרטים לגבי אופן ההשבה והוא לא מסר לרשות פרטים כאמור, אלא אם פרטי המבקש ידועים לרשות.
חוק השקעות משותפות בנאמנות (תיקון מס' 31), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-10-03T00:00:00
פרסום: ספר החוקים, 03/07/2024, מס' חוברת 3232, עמ' 990
שמות קודמים:
Name: הצעת חוק השקעות משותפות בנאמנות (תיקון מס' 31), התשפ"ד-2024
Value: בקריאה השנייה והשלישית
Name: הצעת חוק השקעות משותפות בנאמנות (קרן כספית וקרן מועדים קבועים), התשפ"ד-2024
Value: בקריאה הראשונה
תקציר:
החוק מעודד את השקעת הציבור בקרנות כספיות באמצעות הסדרת הרגולציה, הסרת חסמים והגברת הנגישות.
חוק הביטוח הלאומי (תיקון מס' 246 - הוראת שעה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-07-01T00:00:00
פרסום: ספר החוקים, 02/07/2024, מס' חוברת 3230, עמ' 956
שמות קודמים:
Name: הצעת חוק הביטוח הלאומי (תיקון מס' 246 - הוראת שעה), התשפ"ד-2024
Value: בקריאה השנייה והשלישית
Name: הצעת חוק הביטוח הלאומי (תיקון מס' 245) (העברת האחריות הביטוחית בתחום מכשירי שיקום וניידות מן המדינה לקופות החולים), התשפ"ד-2024
Value: בקריאה הראשונה
תקציר:
חוק זה קובע כי האחריות לאספקת שירותים של מכשירי שיקום וניידות לנפגעי תאונות עבודה תמשיך לחול על המוסד לביטוח לאומי מתוקף ההסכם שנחתם בין המוסד לביטוח לאומי ובין קופות החולים ולא תועבר לקופות החולים מכח צו ביטוח בריאות ממלכתי (תיקון התוספות השנייה והשלישית לחוק), התשפ"ג-2022 שהעביר את האחריות לספק מכשירי שיקום וניידות מהמדינה לקופות החולים. תוקפו של תיקון זה יהיה מיום תחילתו של  הצו האמור ועד לתאריך 26.03.2026. שר העבודה, באישור ועדת העבודה והרווחה של הכנסת, יהיה רשאי להאריך בצו את תוקפו של החוק לתקופה אחת שלא תעלה על שנה.
חוק הרשויות המקומיות (מימון בחירות) (הוראת שעה), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: שרן מרים השכל, אלי דלל, חוה אתי עטייה, קטי קטרין שטרית, אופיר כץ
תחילה: 2024-06-27T00:00:00
פרסום: ספר החוקים, 27/06/2024, מס' חוברת 3229, עמ' 954
שמות קודמים:
Name: הצעת חוק הרשויות המקומיות (מימון בחירות) (הוראת שעה), התשפ"ד–2024
Value: בקריאה הראשונה
Name: הצעת חוק הרשויות המקומיות (מימון בחירות מקומיות) (הוראת שעה), התשפ"ד–2024
Value: בדיון המוקדם
תקציר:
נקבע שרשימה, סיעה או מועמד שזכאים למימון ולא מסרו הודעה לשר הפנים לעניין מימון הבחירות בבחירות האחרונות, רשאים למסור הודעה בתקופה של 30 יום לאחר כניסת החוק לתוקף, ולקבל את המימון בכפוף לתנאי החוק.
חוק שירות לאומי-אזרחי (תיקון מס' 6), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2024-06-27T00:00:00
פרסום: ספר החוקים, 27/06/2024, מס' חוברת 3228, עמ' 952
שמות קודמים:
Name: הצעת חוק שירות לאומי-אזרחי (תיקון מס' 6), התשפ"ד-2024
Value: בקריאה הראשונה
תקציר:
חוק שירות לאומי-אזרחי, התשע"ד–2014, הינו הוראת שעה המסדירה את שירותם של מיועדים לשירות ביטחון שהם בוגרי ישיבות ומוסדות חינוך חרדיים שמלאו להם 21 שנים, לשרת בשירות לאומי־אזרחי כתחליף לשירותם בצבא הגנה לישראל. השירות במסגרת החוק נעשה על בסיס שני מסלולים: האחד, שירות אזרחי-חברתי תחת אחד מהתחומים או התפקידים המפורטים בחוק, לרבות ביטחון הפנים והגנת העורף, בריאות, רווחה וחינוך; השני, שירות אזרחי-ביטחוני באחד מהגופים המפורטים, לרבות משטרת ישראל, שירות בתי הסוהר והרשות הארצית לכבאות והצלה. כמו כן, החוק כולל הוראות לעניין ביצוע השירות, תקופת השירות והיקפו, תנאי השירות, הסדרת השירות במסגרת הגוף המפעיל ובכלל זה חובותיו. בנוסף, במסגרת החוק הוקמה הרשות לשירות לאומי-אזרחי, אשר אחראית על הפעלת השירות הלאומי-אזרחי בהתאם להוראות החוק, וזאת לצד מתן אפשרות לשר, שהוא חבר הממשלה שהוסמך על ידה לכך, להסמיך מבין עובדי הרשות, מפקחים לשם פיקוח על ביצוע הוראות החוק, ובכלל זה לעניין אופי השירות הלאומי-אזרחי ואיכותו. 
מאחר שתוקפו של ההסדר המאפשר את דחיית השירות לתלמידי ישיבות פקע ב-30.6.2023, ועמו גם פקע תוקפו של חוק שירות לאומי–אזרחי וכדי להמשיך ולאפשר למי ששירותו כבר נדחה להשתלב בשירות לאומי-אזרחי, הוארך תוקפו של חוק שירות לאומי-אזרחי, עד ליום כ"ד בסיוון התשפ"ד (30 ביוני 2024). 
במסגרת תיקון מספר 6, הוארך תוקפו עד ליום ד' בתמוז התשפ"ה (30 ביוני 2025).
חוק לתיקון פקודת סדר הדין הפלילי (מעצר וחיפוש) (מס' 17), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-06-27T00:00:00
פרסום: ספר החוקים, 27/06/2024, מס' חוברת 3227, עמ' 950
שמות קודמים:
Name: הצעת חוק לתיקון פקודת סדר הדין הפלילי (מעצר וחיפוש) (מס' 17), התשפ"ד–2024
Value: בקריאה השנייה והשלישית
Name: הצעת חוק לתיקון פקודת סדר הדין הפלילי (מעצר וחיפוש) (מס' 17) (חיפוש שלא על פי צו חיפוש – תיקון והארכת הוראת השעה), התשפ"ד-2024
Value: בקריאה הראשונה
תקציר:
במסגרת חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג–2023, נעשה תיקון לפקודת סדר הדין הפלילי (מעצר וחיפוש) [נוסח חדש], התשכ"ט–1969 (להלן – הפקודה), לפיו נוספו שתי עילות חדשות לביצוע חיפוש ללא צו שופט במטרה להקנות למשטרה כלי אכיפה יעילים למיגור תופעת כלי הנשק הבלתי חוקיים. העילה הראשונה שנוספה מאפשרת לשוטר לבצע חיפוש ללא צו שופט אם התעורר חשד סביר שכלי נשק או חלק מהותי מנשק, שעשוי לשמש ראיה לביצוע עבירה, נמצא במקום, ואם בשל הצורך המיידי לביצוע החיפוש לא ניתן לקבל צו. העילה השנייה שנוספה מאפשרת למשטרה לבצע חיפוש של תיעוד או מצלמה שעשויים לשמש ראיה לביצוע עבירה שדינה עשר שנות מאסר לפחות, הכוללת עבירת נשק, עבירה של ירי במקום מגורים או עבירת סחיטה באיומים. לגבי שתי עילות אלו, נקבע כי החיפוש יבוצע רק באישור בכתב של קצין משטרה בדרגת רב-פקד ומעלה, שיכלול את הנסיבות והנימוקים לצורך בחיפוש מיידי ללא צו. עוד נקבע כי אם במהלך החיפוש נתגלה חפץ שאינו נוגע לעבירה שבשלה ניתן האישור לביצוע החיפוש, השוטר יהיה רשאי לתפוס את החפץ ולהביאו לבחינת שופט, אשר יחליט מה ייעשה בו. הסדרים אלו נקבעו כהוראת שעה לתקופה של שנה, החל מיום כ"ד באייר התשפ"ג (15 במאי 2023), זאת בכדי לאפשר בחינה של ההסדרים המוצעים.
במסגרת תיקון מספר 17 לפקודה, נקבע כי הוראת השעה כאמור תוארך בשנה אחת, עד ליום ד' בתמוז התשפ"ה (30 ביוני 2025).
חוק רישוי עסקים (תיקון מס' 38), התשפ"ד-2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: משה גפני, יונתן מישרקי, דן אילוז, משה רוט, יעקב אשר
תחילה: 2024-06-20T00:00:00
פרסום: ספר החוקים, 20/06/2024, מס' חוברת 3226, עמ' 948
שמות קודמים:
Name: הצעת חוק רישוי עסקים (תיקון מס' 38), התשפ"ד-2024
Value: בקריאה השנייה והשלישית
Name: הצעת חוק רישוי עסקים (תיקון מס' 38) (מכירת יין בחנות גדולה), התשפ"ד-2024
Value: בקריאה הראשונה
Name: הצעת חוק רישוי עסקים (תיקון - מכירת יין בחנות גדולה), התשפ"ג-2023
Value: בדיון המוקדם
תקציר:
נקבע חריג לאיסור מכירת משקאות משכרים בשעות הלילה, כך שהותרה מכירתם של יינות בלבד בימי חמישי ובימים הקודמים לחגי ישראל בין השעון 23:00-02:00, בחנות ששטחה גדול מ-280 מ"ר והיא מוכרת באופן קבוע מוצרי נקיון, חלב וירקות, ובתנאי שתבוצע רכישה ביותר מ-300 ש"ח לא כולל עלות היין. עוד נקבע כי בתום שנה מיום פרסום החוק שר הפנים, בהתייעצות עם השר לביטחון לאומי יוכל לקבוע בצו  שמכירת יין כאמור תותר בחנויות ששטחן גדול יותר מ-280 מ"ר.
חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר) (תיקון), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-06-19T00:00:00
פרסום: ספר החוקים, 19/06/2024, מס' חוברת 3225, עמ' 946
שמות קודמים:
Name: הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר) (תיקון), התשפ"ד–2024
Value: בקריאה השנייה והשלישית
Name: הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר) (תיקון), התשפ"ד-2024
Value: בקריאה הראשונה
תקציר:
חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, נקבע כהוראת שעה לשלושה חודשים. במסגרתו נקבע כי הנציב או סוהר בדרגת גונדר שהוסמך, רשאי לתת לאסיר, בתנאים שייראו לשר לביטחון לאומי, חופשה מיוחדת שלא תעלה על 45 ימים; וזאת בשל העלייה המשמעותית בתפוסת האסירים מעבר לתקן הכליאה, שנגרמה בשל המצב הביטחוני השורר במדינה שבשלו הוכרז מצב מיוחד בעורף כהגדרתו בחוק ההתגוננות האזרחית, התשי"יא–1951 ביום כ"ב בתשרי התשפ"ד (7 באוקטובר 2023). הסדר זה מותנה בכך שהאסיר הינו אזרח ישראלי או תושב ישראל שנשא לפחות מחצית מתקופת המאסר שנגזרה עליו ויתרת מאסרו אינה עולה על 45 ימים ביום היציאה לחופשה. מעבר לכך, נקבע כי הסדר זה לא יחול לגבי אסירים שהורשעו בעבירות מסוימות, לרבות עבירות ביטחון או כאלו שיש לגביהן חזקת מסוכנות, וכי תקופת מאסרו של אסיר לא תוארך בשל חופשה מיוחדת שניתנה לו במסגרת חוק זה.
במסגרת התיקון נקבע כי הוראת השעה כאמור תוארך לתקופה של חמישה חודשים, עד ליום י"ד בחשוון התשפ"ה (15 בנובמבר 2024).
חוק זכויות נפגעי עבירה (תיקון מס' 18), התשפ"ד–2024
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: קארין אלהרר, אליהו רביבו
תחילה: 2024-06-19T00:00:00
פרסום: ספר החוקים, 19/06/2024, מס' חוברת 3224, עמ' 944
שמות קודמים:
Name: הצעת חוק זכויות נפגעי עבירה (תיקון מס' 18), התשפ"ד–2024
Value: בקריאה השנייה והשלישית
Name: הצעת חוק זכויות נפגעי עבירה (תיקון מס' 18) (נפגעי עבירה בשל פעולות האיבה מ־7 באוקטובר), התשפ"ד–2024
Value: בקריאה הראשונה
Name: הצעת חוק זכויות נפגעי עבירה (תיקון - הרחבת נפגעי עבירה בשל טבח ה-7 באוקטובר), התשפ"ד-2024
Value: בדיון המוקדם
תקציר:
מטרת החוק היא לתת מענה לקשיים הייחודיים במימוש זכויות נפגעי עבירה לעניין האירועים הקשים של מתקפת הטרור הרצחנית של ה-7 באוקטובר והימים שלאחריו. החוק מרחיב את מעגל בני המשפחה ומכליל גם סבים, נכדים, דודים ואחיינים, כדי לתת מענה למקרים שבהם לא נותרו בני משפחה בחיים מהמעגלים הקרובים כמפורט בחוק כיום. החוק מאפשר לבני משפחתו של אדם שנהרג כתוצאה ממעשה טרור או פעולות איבה מהשבעה עד התשעה באוקטובר 2023, לקבל את זכויותיו של המנוח לפי סדר קדימויות המפורט בחוק. ביחס לנפגעי עבירה שנחטפו, נקבע שהענקת הזכויות לבין משפחה תהיה כפופה לבחינה של פגיעה בפרטיות החטוף. אם פרקליט המחוז או ממונה בכיר בפרקליטות שהוא הסמיך קבע כי זכות מסוימת או מידע תפגע בפרטיותו, היא לא תמסר. בנוסף נקבע כי נפגע העבירה או מי מטעמו שזכאי לקבל את זכויותיו לפי החוק, רשאי לתת הסכמה להעברת מימוש הזכויות לאדם אחר, ואם מדובר בבן משפחה של חטוף, ככל שהצהיר בכתב על קרבה אישית בין החטוף לאותו אדם.
חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 2), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-06-18T00:00:00
פרסום: ספר החוקים, 18/06/2024, מס' חוברת 3223, עמ' 942
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 2), התשפ"ד-2024
Value: בקריאה הראשונה
תקציר:
החוק מאריך בחודש את תוקף תקנות שעת החירום, המאריכות את תקופות המעצרים המפורטות בחוק המעצרים בנוגע לעצור שחשוד בעבירת ביטחון בשל פעולות האיבה שהתרחשו בין יום ה-7 באוקטובר לבין ה-10 באוקטובר 2023, או מי שנעצר במסגרת פעולות המלחמה בעזה. ההארכה שנקבעה בחוק זה היא עד ליום ה-18 ביולי 2024.
חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 2), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-06-18T00:00:00
פרסום: ספר החוקים, 18/06/2024, מס' חוברת 3222, עמ' 940
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 2), התשפ"ד-2024
Value: בקריאה הראשונה
תקציר:
החוק מאריך בחודש בדיוק את תוקפן של תקנות שעת חירום המאפשרות מניעת פגישה של עצורים ביטחוניים, הקשורים לפעולות האיבה שהתרחשו בין ה-7 באוקטובר לבין ה-10 לאוקטובר 2023 או למלחמה בעזה, עם עורכי הדין שלהם. התקנות יעמדו בתוקף עד ה-18 ביולי 2024.
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה - חרבות ברזל) (תיקון), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2024-06-05T00:00:00
פרסום: ספר החוקים, 05/06/2024, מס' חוברת 3219, עמ' 932
שמות קודמים:
Name: הצעת חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה - חרבות ברזל) (תיקון), התשפ"ד-2024
Value: בקריאה הראשונה
תקציר:
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד–2023, מסמיך את צבא הגנה לישראל ואת השירות הביטחון הכללי לחדור לחומר מחשב הנמצא במחשב המפעיל מצלמה נייחת, לשם סיכול או מניעה של גישה למידע החזותי המופק במצלמה, אם יש בו כדי לסכן באופן ממשי את ביטחון המדינה או את רציפות התפקוד המבצעי של צבא הגנה לישראל, בקשר לפעילות במסגרת מלחמת "חרבות ברזל". כמו כן, נקבעו בו הסדרים שונים הנוגעים למידתיות הפעלת הסמכויות, תיעוד וחובת דיווח לוועדת המשנה למודיעין ולשירותים חשאיים של ועדת החוץ והביטחון של הכנסת. חוק זה, נקבע כהוראת שעה לשישה חודשים, עם אפשרות להארכה לתקופה של עד שלושה חודשים.
במסגרת התיקון נקבע כי הוראת השעה כאמור תוארך עד ליום ל' בכסלו התשפ"ה (31 בדצמבר 2024).
חוק יום האחדות, התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2024-06-06T00:00:00
פרסום: ספר החוקים, 06/06/2024, מס' חוברת 3221, עמ' 938
שמות קודמים:
Name: הצעת חוק יום האחדות, התשפ"ד-2024
Value: בקריאה הראשונה
תקציר:
בחוק זה נקבע יום ציון שנתי שייקרא "יום האחדות" לשם ציון וקידום הלכידות החברתית והערבות ההדדית בחברה הישראלית ובעם היהודי בארץ ובתפוצות. יום האחדות יתקיים מדי שנה ביום א' בסיוון, ויצוין, בין השאר, בממשלה, בבית הנשיא, בכנסת, במערכת החינוך, בפעילות המשרד לשוויון חברתי וקידום מעמד האישה, בצה"ל, ברשויות המקומיות בפעילות מטעם יחידות הנוער, וכן בפעילות מסגרות החינוך הבלתי פורמלי והמכינות הקדם-צבאיות אם יבחרו לעשות כן. הפעולות לציון יום האחדות ימומנו מתקציב משרד החינוך כפי שייקבע בחוק התקציב השנתי.
חוק תשלומים לפדויי שבי (תיקון מס' 6), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2024-06-06T00:00:00
פרסום: ספר החוקים, 06/06/2024, מס' חוברת 3220, עמ' 934
שמות קודמים:
Name: הצעת חוק תשלומים לפדויי שבי (תיקון מס' 6), התשפ"ד-2024
Value: בקריאה השנייה והשלישית
Name: הצעת חוק תשלומים לפדויי שבי (תיקון מס' 6) (פדויי שבי – חרבות ברזל), התשפ"ד-2024
Value: בקריאה הראשונה
תקציר:
מטרת התיקון לשפר את הזכויות המוקנות לפדויי שבי ולחטופים ששוחררו. 
ראשית, התשלום החודשי לפדוי שבי הועלה ל-3,300 שקלים חדשים. ההגדלה חלה גם על מי שהוכר כפדוי שבי לפני תחילתו של החוק אך הזכאות להגדלה חלה מה-.1.6.24
שנית, מי שהוכר כפדוי שבי לאחר 7.10.23 זכאי למענק הסתגלות חד-פעמי של 50,000 שקלים חדשים. 
שלישית, מי שנחטף ב-7.10.23 והוכר כפדוי שבי זכאי לכל הזכויות שלהן זכאי נכה צה"ל או נפגע פעולות איבה שנקבעה לו דרגת נכות של 50% בשל הפרעה בתר-חבלתית ולמימון טיפול רפואי למשך 36 חודשים, אשר לא יינתן על טיפולים הכלולים בתוספת השניה או השלישית לחוק ביטוח בריאות ממלכתי, אם החטוף זכאי להם לפי החוק האמור, ועל טיפולים המוענקים על ידי ביטוח הבריאות הקולקטיבי שהמדינה משתתפת במימונו. הזכאויות כאמור חלות מהמועד שבו הוכר החטוף ששוחרר  כפדוי שבי, אלא אם מדובר בחייל בסדיר או בחייל מילואים שיקבל את הזכויות רק מיום שחרורו. הזכאות האוטומטית אינה מונעת קביעת נכות נפשית של מעל 50% או קביעת נכות פיזית על ידי ועדה רפואית. 
עוד מוצע לקבוע כי הוועדה להכרה בפדויי שבי לא תכיר באדם שנחטף שלא בעת שירותו הצבאי או שירותו בכוחות ההביטחון כפדוי שבי, גם אם מתקיימים בו התנאים להכרה, אם מצאה שהוא משתייך לכוחות אויב, מסייע להם או פועל בשליחותם או מטעמם או על מנת לקדם את מטרותיהם, בדומה להוראה שקיימת בחוק התגמולים לנפגעי פעולות איבה.
כמו כן מוצע לתקן את תנאי הזכאות בחוק תגמולים לבני משפחה של חטופים ונעדרים בפעולת איבה, ובעקבות כך גם את ההכרה באדם כפדויי שבי, בהתאמה לתנאים המפורטים בהגדרת "נפגע" בחוק התגמולים לנפגעי פעולות איבה. כלומר, להתנות את ההכרה בחטוף שהוא אזרח ישראלי שבמועד החטיפה חלפה יותר משנה מהמועד שבו הוא חדל להיות תושב ישראל בכך שהחטיפה היתה בישראל או באזור, ולגבי מי שאינו אזרח או תושב אך נכנס כדין לישראל להתנות בכך שהחטיפה היתה בישראל או בשטח אחר שקבע שר הביטחון.
חוק עדכון סכומי תגמולים לנכי רדיפות הנאצים ולנכי המלחמה בנאצים וביטול המרת תגמולים (תיקוני חקיקה), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2024-01-01T00:00:00
פרסום: ספר החוקים, 05/06/2024, מס' חוברת 3218, עמ' 924
שמות קודמים:
Name: הצעת חוק עדכון סכומי תגמולים לנכי רדיפות הנאצים ולנכי המלחמה בנאצים וביטול המרת תגמולים (תיקוני חקיקה), התשפ"ד-2024
Value: בקריאה השנייה והשלישית
Name: הצעת חוק עדכון שיעורי תגמולים לנכי רדיפות הנאצים ולנכי המלחמה בנאצים וביטול המרת תגמולים (תיקוני חקיקה), התשפ"ד-2024
Value: בקריאה הראשונה
תקציר:
מדובר בהצעת חוק ממשלתית שבה מוצע להחליף את ההסדר הקיים לעניין אופן עדכון סכומי התגמולים לזכאים מכוח חוק נכי רדיפות הנאצים, התשי"ז-1957, וחוק נכי המלחמה בנאצים, התשי"ד-1957, וזאת בדומה לאופן עדכון התגמולים לפי חוק הנכים (תגמולים ושיקום), התשי"ט-1959. ההסדר החדש יגלם עלייה חצי-שנתית של המדד ויביא בחשבון את כלל התוספות הניתנות על פני תקופה זו, וכך יטיב עם הזכאים. העדכון יעשה באופן אוטומטי, ולכן נוספה חובת דיווח שנתית לוועדת הכספים מהרשות לניצולי שואה, ביחס לזכאות לתגמולים, להטבות ולמענקים על פי חוקים אלה, וזאת בפילוח לפי סוג הזכאות ומספר הזכאים, וכן בעניין סכום התגמולים או ההטבות וכיוצב'. חובת הדיווח תוכל ללמד על צרכים נוספים, ככל שיידרשו, ויש בה כדי להבטיח את פיקוח הוועדה ביחס לאוכלוסייה זו.
חוק עבודת הנוער (תיקון מס' 22), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2024-06-04T00:00:00
פרסום: ספר החוקים, 04/06/2024, מס' חוברת 3217, עמ' 920
שמות קודמים:
Name: הצעת חוק עבודת הנוער (תיקון מס' 22), התשפ"ד-2024
Value: בקריאה השנייה והשלישית
Name: הצעת חוק עבודת הנוער (תיקון מס' 22) (עבודת לילה בתקופת חופשת לימודים רשמית), התשפ"ג-2023
Value: בקריאה הראשונה
תקציר:
התיקון לחוק קובע  כי מעסיק יהיה רשאי להעסיק צעיר (בגילאים 16 עד 18) עד השעה 1:00 בלילה (במקום עד השעה 20.00) בתקופת חופשת לימודים רשמית, למעט ביום שלמחרתו מתקיימים לימודים. כמו כן התיקון לחוק קובע כי אם עבודתו של הצעיר בחופשה כאמור הסתיימה לאחר השעה 23:00, המעסיק יהיה מחויב להחזיר את הצעיר הביתה בעצמו או על ידי מי מטעמו, ולעניין זה קובע התיקון כי אם הפרש הזמנים בין סיום העבודה לאחר השעה 23:00 ובין יציאת הצעיר בחזרה לביתו עלה על חצי שעה, יראו במעסיק כמי שלא החזיר את הצעיר לביתו בסיום העבודה. התיקון מסמיך את שר העבודה לקבוע, לשם הגנה על צעירים, שההוראות האמורות לא יחולו בעבודות או בענפי עבודה מסוימים. התיקון לחוק קובע עבירה פלילית וכן עיצום כספי לגבי מעסיק שהפר את החובה להחזיר את הצעיר לביתו. עוד קובע התיקון לחוק כי באפשרות בית הדין לעבודה לפסוק פיצויים לדוגמה (דהיינו, פיצויים שאינם תלויים בנזק) בסכום שלא יעלה על 5,000 ש"ח בתביעה אזרחית שהגיש נער או ארגון עובדים מטעמו, בשל כך שהנער שהועסק בשעות הלילה שלא במסגרת השעות שנקבעו בחוק או שהועסק אחרי השעה 23.00 בלא שהמעסיק החזירו לביתו. כמו כן נקבע כי בתביעה אזרחית כאמור שבה המעסיק לא הציג רישומי נוכחות של הנער או הצעיר תהיה חובת ההוכחה עליו שלא העסיק את הנער בניגוד להוראות האמורות.